**ПЛАН ЗА ДЕЙНОСТТА НА НЧ „АПРИЛОВ – ПАЛАУЗОВ 1861” 2020 г.**

**За 2020 година НЧ”Априлов-Палаузов 1861” си поставя две основни цели, наред с всички останали дейности планирани за периода.**

**1. Подготовка на Десетото юбилейно издание на Международния хоров конкурс и фестивал „Антонио Вивалди”.**

**2. Планиране и подготовка за честването на 160 г. от основаването на читалището през 2021 г.**

**Както до сега, така и занапред, Читалището ще продължи дейностите си в трите основни за него насоки – художествено-творческа, културно-просветна и образователтна. Танцовите и певчески колективи на НЧ”Априлов-Палаузов 1861” събират в себе си над 250 участници. Техният труд, творческа енергия и хъс за работа намират реализация на сцена всяка година най-малко в осем тематични концерта, които са организирани от читалището /Великденски, Концерт на Деня на народните будители, Коледен и др./. Формациите участват и ще продължат да участват в международни и национални конкурси, в зонални състезания, събори, фестивали и др. Както и активно да се включват в Общинските мероприятия в сферата на културата и образованието.**

**Наличието на 5 клуба към читалището дава възможност за сериозна културно-просветна дейност, която НЧ”Априлов-Палаузов” успешно развива през последните години. Клуб „Актуални събития” към Габровската организация на слепите работи повече от успешно вече седем години. Събрания до момента опит и познаването на проблематиката ни дава основания да смятаме, че сме на прав път. Дейностите ще бъдат разнообразени, а към Клуба ще бъдат привлечени и други сходни организации.**

**И през 2020 година Читалището ще кандидатства по различни атрактивни програми, като идеята ни е да дадем превес на кампании и инициативи с конкретна социална насоченост /работа с деца и възрастни в неравностойно социално положение/. За целта са проведени редица срещи и разговори с Финансиращи организации с подобна насоченост, като с част от тях имаме и конкретни договорености.**

**Читалището всяка година разработва конкретен план за работата си. Той е обвързан с националния празничен календар и е в съответствие с културанта политика на Общината.**